LYNANALYSE

Bedst som man troede, at Liberal Alliance havde fundet sig selv, så viser det sig, at det mildest talt koger under overfladen. Formand – og det er ikke nogen hvem som helst i Liberal Alliance – Leif Mikkelsen smækker med døren.

Og ganske sigende for tilstanden i partiet, så er hans afskedssalut faldet i DR's hænder. Og det er ikke artig læsning. Leif Mikkelsen skriver, at når folketingsmedlem Henrik Dahl ikke blev ekskluderet efter valget, så var årsagen, at partiet ikke havde råd. LA havde mistet partistøtte. Altså, Dahl burde være ekskluderet ifølge Mikkelsen.

I denne omgang udspringer balladen af, at et andet medlem for nylig er blevet ekskluderet. For blandt andet at have kritiseret Dahl. Altså, der er forskel på folk i LA, lyder den interne kritik.

Til medlemmerne skriver den nye formand, Alex Vanopslagh, i en intern besked, at uroen ”skal have en ende nu”, hvis projektet skal lykkes. Det siger næsten det hele. At DR også har fået fingre i den besked siger alt:

Det koger.